Evolución do salario e o desemprego en Lituania (2001-2009).  
 A relación entre salario e desemprego é inversa, o pleno emprego contribúe á mellora xeneralizada dos salarios, condicións de traballo, consumo e demanda agregada; cifras altas de desemprego supoñen o empeoramento dos salarios, así como do resto de indicadores.
O **salario**, **paga**, **haberes**, **soldada** ou **soldo** é a suma de diñeiro que recibe de forma periódica un traballador do seu empregador por un tempo de traballo determinado ou pola realización dunha tarefa específica ou fabricación dun produto determinado. O pago pode ser mensual, semanal ou diario e, neste último caso, recibe o nome de **xornal**, do termo xornada.

Legalmente, considérase salario a totalidade das percepcións económicas dos traballadores —en diñeiro ou en especie— pola prestación profesional dos servizos laborais por conta allea, xa retribúan o traballo efectivo, calquera que sexa a forma de remuneración, ou os períodos de descanso computábeis como de traballo.

Polo tanto, exclúse ao traballador por conta propia (o autónomo). Así mesmo, o salario non só retribúe o "traballo efectivo" senón tamén os períodos de descanso computábeis como de traballo: descanso semanal, festas laborais, permisos retribuídos e as vacacións anuais.  
A amplitude da noción legal de salario permite afirmar a existencia dunha presunción *iuris tantum* de que todo (a "totalidade") o que recibe o traballador se lle debe en concepto de salario.

Etimoloxía
----------

Anotación de salarios diarios selados por un alto funcionario, en Ur, antiga cidade do sur de Mesopotamia.
O termo salario deriva do latín *salārium*, substantivo neutro derivado de *salārius*, "de, ou pertencente ao sal". A conexión semántica entre ambas as palabras é incerta. Nos séculos XVIII e XIX, varios autores propuxeron unha abreviación da locución *salārium argentum* ("prata salgada" ou "diñeiro do sal"), pero esta frase non se encontra testemuñada. A etimoloxía popular máis estendida é aquela que explica esta locución como "diñeiro feito de sal", supoñendo que a paga dos soldados romanos consistía en sal debido ao seu alto prezo; esta afirmación non ten ningunha base histórica, debido tanto a que non se encontran rexistrados pagos feitos total ou parcialmente con sal na antigüidade clásica, como a que o valor do sal era moito menor que o dos metais preciosos cos que se acuñaban moedas. Algúns autores modernos propoñen no seu lugar que a frase podería significar "prata para comprar sal [e varios outros produtos]"; esta teoría é máis plausíbel, aínda que permanece sen unha comprobación clara.

Notas
-----

1. ↑  Los componentes del pleno empleo. Una perspectiva macroeconómica, por Francisco Gómez García, ICE nº 2784, 2003
2. ↑  David Anisi, Creadores de escasez. Del bienestar al medio, Alianza Editorial, 1995, ISBN 84-206-9434-7, pp. 40 e ss.
3. ↑  Definicións no *Dicionario da Real Academia Galega* e no Portal das Palabras para *salario*.
4. ↑  Artigo 26.1 do Estatuto de los Trabajadores (España).
5. ↑  Ignacio, Garcia-Perrote Escartín (2017): *Manual de Derecho del Trabajo* (7ª edición). Valencia: Tirant lo Blanch. ISBN 84-9169-369-6, p. 420.
6. ↑  Facciolati e Porcellini (1771). "4". *Totius Latinitatis lexicon* (en latín) (1 ed.). p. 15. *Salarium, ii ...: proprie est annona salis, quae olim dabatur militibus*.
7. ↑  Lewis e Short (1879). *A Latin Dictionary* (en inglés). Harper & Brothers. p. 1618. *B. sălārĭum, ii, n. (sc. argentum; cf.: calcearium, congiarium, vestiarium*, etc.); orig. the money given to the soldiers for salt, salt-money; hence, post-Aug. (v. Dio Cass. 52, 23, and 78, 22), in gen. a pension, stipend, allowance, salary (cf.: honorarium, annuum, merces, stipendium)
8. ↑  Gainsford, Peter (11 de xaneiro de 2017). "Salt and salary: were Roman soldiers paid in salt?".

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Salario*** |

|  |  |
| --- | --- |
|  | Vexa a entrada do Galizionario acerca de  ***Salario*** |

### Outros artigos

* Salario mínimo

|  |  |
| --- | --- |
| Control de autoridades | 
* Wd: Q194489
* AAT: 300164726
* BNCF: 9194
* BNE: XX4576343
* GEC: 0142254
* GND: 4062855-3
* HDS: 013919
* JSTOR: salary
* MAG: 2780090960
* NDL: 00573053
* NKC: ph188875
* PSH: 1375
* Treccani: salario

 |